b'\n_START_ARTICLE_\nRed generala Maistra\n_START_SECTION_\nOpis\n_START_PARAGRAPH_\nPriznanje red generala Maistra vseh treh stopenj je oblikovano kot okrogla medalja z likom generala Maistra in napisom GENERAL MAISTER. Medaljo obkro\xc5\xbea venec lipovih listov. Nad medaljo je majhen venec z obro\xc4\x8dkom za trak. Pri redu prve stopnje je lik generala Maistra zlate barve, pri drugi stopnji srebrne barve in pri tretji stopnji bronaste barve. Na zadnji strani so vgravirani ime in priimek nosilca ter leto, ko je bilo priznanje podeljeno._NEWLINE_Red generala Maistra z me\xc4\x8di za vojne zasluge ima dodana me\xc4\x8da, od katerih so vidni ro\xc4\x8daja in konici rezil._NEWLINE_Priznanja vseh treh stopenj so izdelana iz srebra in visijo na belo-modro-rde\xc4\x8dem traku.\n_START_SECTION_\nNo\xc5\xa1nja\n_START_PARAGRAPH_\nRed generala Maistra se nosi na levi strani prsi nad levim zgornjim \xc5\xbeepom uniforme.'